সৌন্দর্য রজনীকান্ত
সৌন্দর্য রজনীকান্ত (জন্ম: ২০ সেপ্টেম্বর ১৯৮৪) হচ্ছেন একজন ভারতীয় গ্রাফিক্স ডিজাইনার, চলচ্চিত্র প্রযোজক ও পরিচালক, যিনি প্রাথমিকভাবে তামিল চলচ্চিত্র শিল্পে কাজ করে থাকেন। তিনি অচের পিকচার প্রোডাকশনস-এর প্রতিষ্ঠাতা ও সত্ত্বাধিকারী। সৌন্দর্য চলচ্চিত্রে তার কর্মজীবন শুরু করেন একজন গ্রাফিক্স ডিজাইনার হিসাবে। তার বাবা রজনীকান্তের চলচ্চিত্রগুলোতে, তিনি শিরোনাম বিন্যাসক্রম (title sequence) সাজান। তিনি গোয়া চলচ্চিত্রের মাধ্যমে একজন প্রযোজক হয়ে ওঠেন। তার কোচাদাইয়া (২০১৪) চলচ্চিত্রের মাধ্যমে পরিচালক হিসাবে অভিষেক হয়।